**Tuberkuliozė. Simptomai, priežastys, eiga ir gydymas.**

Viena iš labiausiai paplitusių ir daugiausiai gyvybių nusinešančių lėtinių ligų yra tuberkuliozė. Liga kiekvienais metais pareikalauja daugybės gyvybių. Nuo tuberkuliozės pasaulyje miršta beveik tiek pat žmonių, kiek ir nuo ŽIV.Susirgti gali kiekvienas

Tuberkuliozė – tai lėtinė, infekcinė, granulominė liga, kurią sukelia tuberkuliozės mikobakterijos. Sergamumas plaučių tuberkulioze yra labai didelis. Manoma, kad yra infekuota daugiau kaip trečdalis pasaulio gyventojų, iš jų net 8-10 milijonų serga aktyvia tuberkulioze.

**SIMPTOMAI**

- Apetito stoka

- Naktinis prakaitavimas

- Dusulys

- Kosulys

- Bendras silpnumas

- Karščiavimas

- Kūno masės mažėjimas

- Atsikosėjimas krauju

- Skrepliavimas

- Skausmas krūtinėje

- Drebulys

Susirgus pirmiausiai pažeidžiami plaučiai, tačiau gali išsivystyti ir kaulų, antinksčių, limfmazgių tuberkuliozė. Susirgusiojo pažeistuose organuose susidaro granulomos – dariniai, kurių viduje vystosi nekrozė, o išorėje – specifinis reakcinis audinys, sudarytas iš imuninių ląstelių. Ligai progresuojant aplink šiuos darinius gali susiformuoti uždegimas. Tuberkuliozė gali apimti visą plautį arba išplisti po organizmą.

Pacientus, kenčiančius nuo tuberkuliozės, kamuoja ne tik dusulys, skrepliavimas ar atsikosėjimas krauju, bet ir bendras silpnumas, karščiavimas, naktinis prakaitavimas, dažnai – apetito stoka ar nepaaiškinamas svorio kritimas.

Pavojinga liga nesirenka žmonių pagal amžių, rasę ar socialinę padėtį. Grėsmė užsikrėsti tuberkulioze yra kiekvienam. Nuo šios klastingos ligos kenčia net ir patys mažiausieji pacientai.